kardosdrur/scandi-wiki huggingface dataset:
William Hagemeister

Joachim William Georg Hagemeister (12. januar 1894 i København – ?) var en dansk atlet (hammerkaster) medlem af "Ben Hur" og vægtløfter medlem af "Hermod Athletklub" og "Dan". 

Hagemeister vandt ni danske mesterskaber i atletik deraf otte i hammerkast. Hans bedste hammerkast resultat blev 46.64. Han var ved DM 1926 den første dansker som kom over 10 meter (10,15) i den nu afskaffe konkurrenceform; vægtkast med 25,4 kg vægt. Dette mesterskab blev hans eneste i vægtkast. 

Som vægtløfter vandt Hagemeister tre danske mesterskaber: 1924 og 1926 vandt han letsværvægtsklassen og 1933 i sværvægtsklassen.
 
Hagemeister var maskinarbejder og entreprenør.

Danske mesterskaber

Atletik 
  1931 Hammerkast
  1930 Hammerkast 39,60
  1930 Vægtkast (15 kg) 13,34
  1928 Hammerkast 45,15
  1928 Vægtkast (25,4 kg) 9,02
  1927 Hammerkast 42,22
  1927 Vægtkast (25,4 kg) 9,02
  1926 Hammerkast 45,78
  1926 Vægtkast (25,4 kg) 9,30
  1925 Hammerkast 46,64
  1924 Hammerkast 44,15
  1923 Hammerkast 45,84
  1922 Hammerkast 42,36
  1921 Hammerkast 44,19
  1920 Hammerkast 43,91
  1918 Hammerkast 37,63

Vægtløftning 
  1933 sværvægtsklassen
  1926 letsværvægtsklassen
  1924 letsværvægtsklassen

Bibliografi 
 Lærebog i Vægtløftning (1926).

Kilder 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 

Vægtløftere fra Danmark
Atleter fra Ben Hur
Personer fra København
Hammerkastere fra Danmark
Assurandørernes Hus

Assurandørernes Hus, også kaldet Forsikringens Hus, er en bygning, der ligger på Amaliegade 10 i i Frederiksstaden i København. 

Bygningen er opført for Assurandør-Societetet i 1960 og tegnet af arkitekterne Ejner Graae og Henning Helger. Tidligere lå teatret Casino på stedet.

Bygninger, konstruktioner og anlæg i Københavns Kommune
Frederiksstaden
Køgevejens Gasbeholder

Køgevejens Gasbeholder (også kaldet Køgevej Gasbeholderstation, Valby Gasbeholder mm.) var en 108 meter høj lyseblå gasbeholder i Valby (København), der indtil sommeren 2007 deponerede 200.000 m3 bygas af typen spaltgas. Det var en såkaldt tørgasbeholder, dvs. der brugtes ikke vand til at holde gassen indespærret (modsat vådgasbeholdere).
Opbevaring af gas til bygasnettet blev overflødiggjort, da Københavns Energi skiftede til en ny type bygas. Bygas2, som den kaldes, består af naturgas og luft. Da den nye gastype har lignende egenskaber kunne de fleste forbrugere fortsætte brugen af eksisterende gasinstallationer.

Valby Gasværk og dets to gasbeholdere var eksploderet under en katastrofe i 1964 og havde skabt behov for nye forsyningsanlæg. Køgevejens Gasbeholder blev opført fra 1965 og taget i brug ved indvielsen den 21. december 1967.
Gassen blev produceret på Sundby Gasværk og beholderen kunne opbevare gas nok til ca. to døgns forbrug af bygas i København og på Frederiksberg. I 2007 blev beholderen ligesom Sundby Gasværk taget ud af drift i forbindelse med Københavns Energis overgang fra den gamle type bygas til Bygas2, hvorefter den stod tom. I det eksisterende bygasnet distribueres nu Bygas2, som er en blanding af naturgas () og luft (), ud til forbrugere i København og på Frederiksberg. Bygas2 produceres bl.a. på det nyopførte ubemandede ejektoranlæg Kløvermarken Gasværk på Amager. Spaltgas, der var fremstillet af olieprodukter, anvendes ikke længere i Danmark.

I 2007 blev der søgt om fredning af gasbeholderen, men der blev aldrig gennemført en fredning. Arkitektfirmaet JJW Arkitekter fremlagde i 2008 en vision om "Valby Gassilo" som en bæredygtig, lodret bydel. Da ejeren, Københavns Energi, ikke kunne finde en køber, blev det besluttet at rive gasbeholderen ned i november 2012.

Den 4. november 2012 kl. 12:01 blev gasbeholderen væltet ved brug af 50 kg pentrit-sprængstof. Der var ikke tale om at sprænge tårnet i stumper og stykker, men derimod om en kontrolleret sprængning for at få det lagt ned, så det kunne skæres op og delene genanvendes. Jobbet blev udført af nedrivningsfirmaet Tscherning.

Kilder

Eksterne henvisninger 

Se Valby Gassilo indefra Ingeniøren, 2012

Valby
Tekniske anlæg
Forsvundne bygninger, konstruktioner og anlæg i København
Nedlagte tårne i Danmark
The Overmuch Box

The Overmuch Box (fuld titel: "Twenty Five Years Of DAD – The Overmuch Box") er en opsamlingsboks, som indeholder alle D-A-D studieudgivelser samt en CD med hidtil ikke-udgivne numre. Den udkom den 16. november 2009. Den indeholder også en 164-siders bog på engelsk af Michael Valeur som beskriver D-A-D fra bandets spæde start og frem til udgivelsen, inkl. billeder fra hele perioden samt album-covers.

Indholdsfortegnelse på boksen 
Som der står på indholdsfortegnelsen bagpå:
"All The Original Albums Remastered – 164 pages booklet + bonus album".

Standin' On the Never Never – (Maxi single) May 28. 1985
Call of the Wild – February 4. 1986
D.A.D. Draws A Circle – June 16. 1897 – der er en trykfejl på indholdsfortegnelsen bag på boksen, hvor der står "1897", udgivelsen af CD'en er naturligvis 1987.
No Fuel Left For The Pilgrims – (US version) March 3. 1989
Riskin' It All – October 10. 1991
Helpyourselfish – March 1. 1995
Simpatico – November 6. 1997
Everything Glows – April 13. 2000
Soft Dogs – February 20. 2002
Scare Yourself – May 23. 2005
Monster Philosophy – November 10. 2008
* Behind The Seen * – Rare, unreleased & B-sides 1984 – 2009

Kilder 

Musik fra Danmark
D-A-D-album
Deutsche Kommunistische Partei

Deutsche Kommunistische Partei er et tysk marxistisk-leninistisk politisk parti. Partiet havde i 2009 ca. 4.000 medlemmer Partiet udgiver ugeavisen unsere Zeit.

Partiet blev dannet i Vesttyskland i 1968 som erstatning for Kommunistische Partei Deutschlands, der var blevet forbudt af Bundesverfassungsgericht i 1956. Partiet har altid været parlamentarisk perifært og har aldrig opnået mere end 0,3% af stemmerne ved valg til Forbundsdagen. Ved det seneste valg til Forbundsdagen i 2017 opnåede partiet 11.558 stemmer ud af 47 millioner afgivne stemmer, svarende til et resultat på 0,0%. På delstatsplan fik det lidt større succes i 1970'erne med 2,2% af stemmerne i Hamburg, 3,1% i Bremen og 2,7% i Saarland.

Under den kolde krig blev partiet overvejende finansieret af DDR's kommunistparti, Sozialistische Einheitspartei Deutschlands. Efter genforeningen har partiet oplevet en stadig tilbagegang. Efter genforenignen meldte mange medlemmer sig i stedet ind i afløseren for SED, Partei des Demokratischen Sozialismus (PDS), der senere har skiftet navn til Die Linke.

Partiet kom i mediernes bevågenhed, da Christel Wegner, medlem af delstatsparlamentet i Niedersachsen og valgt for Die Linke, men også medlem af DKP, i et interview tilkendegav sin støtte til Berlinmuren, Stasi og DDR i det hele i taget, ligesom hun gik ind for en voldelig revolution. Senere benægtede hun sine udtalelser, men blev alligevel ekskluderet fra Die Linkes gruppe i parlamentet.

Deutsche Kommunistische Partei er ikke medlem af internationale organisationer, men havde tidligere observatørstatus i Europæisk Venstreparti.Opbservatørposten blev dog opgivet i 2016 grundet utilfredshed med, at Europæiske Ventreparti ikke havde fremmet en sammenføring af venstekræfterne.. Partiet støtter åbent organisationen Gesellschaft zur Rechtlichen und Humanitären Unterstützung, en organisation stiftet af tidligere stasi-medarbejdere, der imødegår kritik af Stasi og arbejder for at få lukket Stasi-fængslet, der i dag fungerer som museum.

Referencer

Eksterne henvisninger 

 DKP's hjemmeside 

Etableret i 1968
Kommunistiske partier fra Tyskland
Europæisk Venstreparti

Europæisk Venstreparti (engelsk: 'European Left', formelt The Party of the European Left) er et europæisk politisk parti, der består af socialistiske partier i EU og andre lande i Europa. I Europa-Parlamentet er partiet en del af Forenede Europæiske Venstrefløj/Nordisk Grønne Venstre og har siden Europa-Parlamentsvalget 2009 haft 18 af gruppens 35 medlemmer.

Partiet blev dannet i Rom i 2004 forud for valget til Europaparlamentet samme år. Formand har siden 2010 været Pierre Laurent.

Flere af medlemspartierne og observatørerne deltager også i det mere yderligtgående European Anticapitalist Left.

Enhedslisten blev medlem i juni 2010 og havde indtil da haft observatørstatus.

Eksterne kilder 
 Bemærkninger

 Kilder

Eksterne henvisninger 
 European Lefts hjemmeside 

Etableret i 2004
Venstreparti
Charlie McCreevy

Charles "Charlie" McCreevy (født 30. september 1949 i Sallins, County Kildare) er en irsk politiker, der fra 2004 til 2010 var EU-kommissær for det indre marked og tjenesteydelser. 

Efter studier ved University College Dublin blev McCreevy uddannet revisor.

Han blev i 1977 medlem af Dáil Éireann for Fianna Fáil og sad til 2004, hvor han blev udnævnt til kommissær. Han har desuden været minister tre gange; i perioden 1992-1993 var han socialminister, fra 1993 til 1994 turisme- og handelsminister og 1997-2004 finansminister. I denne egenskab var han medlem af ECOFIN; det sidste år som præsident.

Politikere fra Irland
Europa-Kommissærer fra Irland
Europa-Kommissærer 2004-2009
Soraya Arnelas

Soraya Arnelas  (født 13. september 1982) i Valencia de Alcantara, Cáceres, er en spansk sangerinde, som optræder under kunstnernavnet Soraya.

Soraya repræsenterede Spanien i Eurovision Song Contest i 2009 med sangen  La Noche Es Para Mí .

Eksterne henvisninger 

Sangere fra Spanien
Deltagere ved Eurovision Song Contest 2009
Gavlfjorden

Gavlfjorden er et sund i Vesterålen som skiller Andøya i øst fra Langøya, Gisløya, Meløya og flere andre øer i vest. Syd for Gavlfjorden skiller Sortlandssundet Langøya og Hinnøya, og nordøst for Gavlfjorden skiller Risøysundet Andøya og Hinnøya.

Gavlfjorden fungerer som nødhavn for fragtskibe i dårligt vejr. Ordføreren i Øksnes foreslog i 2003 at etablere en officiel international nødhavn i Gavlfjorden.

Eksterne henvisninger

 Andøy Historielag med omtale av gårdene langs Gavlfjorden (1) 
 Andøy Historielag med omtale av gårdene langs Gavlfjorden (2) 
 Andøy Historielag med foredrag rundt Gavlfjorden 

Farvande i Norge
Fjorde i Nordland
Øksnes,
Sortland
Andøy
Langøya (Vesterålen)
Transitivitet (grammatik)

Et transitivt verbum eller transitivt udsagnsord betegner i grammatik et udsagnsord, der kan tage genstandsled (akkusativobjekt), og som kan stå i både aktiv og passiv. Det, der er genstandsled i den aktive sætning, bliver grundled i den passive sætning.

Eksempler på transitive verber

At sætte 
 Udsagnsordet kan tage genstandsled: Jeg sætter gryden her.
 Udsagnsordet kan stå i aktiv: Jeg sætter.
 Udsagnsordet kan stå i passiv: Gryden sættes (eller: Gryden bliver sat).

At lægge 
 Udsagnsordet kan tage genstandsled: Jeg lægger pengene her.
 Udsagnsordet kan stå i aktiv: Jeg lægger.
 Udsagnsordet kan stå i passiv: Pengene lægges (eller: Pengene bliver lagt).

At spise 
 Udsagnsordet kan tage genstandsled: Æslet spiser gulerødder.
 Udsagnsordet kan stå i aktiv: Æslet spiser.
 Udsagnsordet kan stå i passiv: Gulerødderne spises (eller: bliver spist) af æslet.

Eksempler på intransitive verber 
Et intransitivt verbum er et verbum, der ikke er transitivt.

At sidde 
 Udsagnsordet kan ikke tage genstandsled.
 Nogle intransitive verber kan faktisk godt stå i både aktiv (Jeg sidder i sofaen) og passiv (Hvor meget siddes der i den sofa?) (eller: bliver siddet).

At ligge 
 Udsagnsordet kan ikke tage genstandsled.

Betydningsrelaterede ordpar 
 At sætte (transitiv) og at sidde (intransitiv): Jeg sætter mig i sofaen, og så sidder jeg der nogle minutter.
 At lægge (transitiv) og at ligge (intransitiv): Jeg lægger besked på telefonsvareren, og så ligger den og venter på at blive hørt.
 At stille (transitiv) og at stå (intransitiv): Jeg stiller koppen, så den står på bordet.
 At sprænge (transitiv) og at springe (intransitiv): Jeg sprænger granaten, derfor springer hunden i luften.
 At vække (transitiv)) og at vågne (intransitivt): Jeg vækker ham ikke, men han vågner af sig selv.

Grammatik
Tjeldsundbroen

Tjeldsundbrua er en bro i Troms og Finnmark fylke i Norge, som knytter Hinnøya til fastlandet. Den strækker sig over Steinslandsstraumen fra Leikvikhamn på Hinnøysiden til Steinsland på fastlandet.

Det er en hængebro som udgør en del af Europavej 10/"Kong Olavs vej". Den er 1.007 meter lang, med et hovedspænd på 290 meter. Gennemsejlingshøjden er 41 meter, og broen har i alt 32 spænd. Broen blev åbnet af kong Olav den 22. oktober 1967.

Historie 

Den første regelmæssige færgeforbindelse over Steinslandsstraumen startede i 1911, da Ole Arntsen på Steinsland oprettede bådforbindelse mellem Steinsland og Lilleng og Leikvik på Hinnøya. I 1930 blev der etableret et bilfærgeselskab, og båden Prillarguri fra Harstad blev indkøbt og omdøbt til Tjeldsundfergen 1. Denne færge var i drift til 1938, og efter den kom Tjeldsundfergen 2 og Tjeldsundfergen 3. Færgekajerne på Lilleng og Steinsland blev bygget i 1937-38 og moderniseret i 1950'erne.

En komité for bro over Tjeldsundet blev stiftet 23. februar 1953. Planlægningen af broen tog imidlertid lang tid, ikke mindst fordi der var strid om hvor stor gennemsejlingshøjden skulle være. I 1958 godkendte havnedirektøren, at broen kunne bygges med 40 meters gennemsejlingshøjde, men den efterfølgende havnedirektør forlangte i 1963 en brohøjde på 50 meter. Tidlig året efter gik havnedirektøren så med på 41 meters højde.

Byggearbejdet begyndte i april 1965. Oprindelig blev det beregnet, at broen skulle stå færdig i efteråret 1968, men arbejdet blev forceret, så broen kunne åbnes 22. oktober 1967. Tjeldsundbroen blev betalt med bompenge med opkrævning frem til 30. juni 1981. De sidste år var broafgiften for en personbil 7 kroner.

Færgekajerne på Lilleng og Steinsland nogle hundrede meter syd for Tjeldsundbroen eksisterer stadig. Færgekajerne er foreslået fredet i Nasjonal verneplan for veger, bruer og vegrelaterte kulturminner. En af færgerne, Tjeldsundfergen 2, bruges i dag som partybåd i Oslofjorden.

I perioder med stærk vind kan broen blive lukket. Nogle vintre har det været nødvendigt med kolonnekørsel over broen. Der findes vindmålere på begge sider.

I Statens vegvesens Samferdselsutredning for nordre Nordland/Sør-Troms, fremlagt den 3. november 2006, foreslås en fremtidig bro over Tjeldsundet lagt fra Sandtorg til Fjelldal, 10 km længere mod syd.

Kilder

Eksterne henvisninger 
 Bjørn Tore Forberg: Tjeldsundbrua – porten til øyriket. Tjeldsundbrua A/S 1983
 Automatisk værstasjon 

Europavej 10
Broer i Troms og Finnmark

Harstad
Aktiv (grammatik)

Aktiv form af et udsagnsord foreligger, når grundleddet udfører den handling, som udsagnsordet udtrykker. Det kaldes i grammatik en diatese. Aktiv hedder også handleform.

Eksempler 
 Jeg spiser kartofler
 Det regner udenfor

Passiv 
Det modsatte af aktiv er passiv. Både aktiv og passiv er diateser.

Grammatik
Wild Things Run Fast

Wild Things Run Fast er titlen på Joni Mitchells elvte studiealbum (trettende i alt), som blev udgivet i 1982. Det var hendes første album hos Geffen Records, og det markerede en overgang fra en jazzpræget stil til en mere poppet stil uden dog helt at holde sig borte fra Mitchells mangeårige eksperimenter.

Som eksempel på tilnærmelsen til det mere poppede var brugen af to popnumre, som Mitchell havde kendt fra sin tidlige ungdom: "Unchained Melody", der var et hit for The Righteous Brothers i 1965 samt "(You're So Square) Baby I Don't Care", der var mindre hits for Elvis Presley og Buddy Holly i slutningen af 1950'erne.

Efter udgivelsen af dette album tog Joni Mitchell på verdensturné under titlen Refuge of the Roads, der blandt andet inkluderede hendes hidtil eneste koncert i Danmark, da hun optrådte i Falkoner Teatret i København 15. maj 1983. Fra turneen er udgivet en dvd med titlen Refuge of the Roads. På turneens sætliste var adskillige numre fra dette album.

Numre 
 "Chinese Café/Unchained Melody" (5:17) – Mitchell, Alex North, Hy Zaret
 "Wild Things Run Fast" (2:12)
 "Ladies' Man" (2:37)
 "Moon at the Window" (3:42)
 "Solid Love" (2:57)
 "Be Cool" (4:12)
 "(You're So Square) Baby I Don't Care" (2:36) – Jerry Leiber, Mike Stoller
 "Man to Man" (3:42)
 "Underneath the Streetlight" (2:14)
 "Love" (3:46)

Musikere 
Ud over Joni Mitchells sang spiller hun også akustisk guitar og klaver på pladen. Hun støttes af Larry Klein (bas), Michael Landau (guitar), Steve Lukather (guitar), John Guerin (trommer), Vinnie Colaiuta (trommer), Larry Williams (synthesizer og tenorsaxofon), Russell Ferrante (synthesizer), Wayne Shorter (sopransaxofon), Larry Carlton (guitar på "Ladies' Man"), Victor Feldman (percussion på "Man to Man") samt Kim Hutchcroft (tenorsaxofon på "(You're So Square)...". 

Derudover medvirker en række folk som kor, herunder Lionel Ritchie og James Taylor.

Cover 
Forsiden på albummets cover er dannet ud fra et maleri af Mitchell selv. Motivet er et selvportræt, hvor hun står med front mod iagttageren med venstre arm lænet på et tv placeret på en slags lav kommode. I tv'et vises en flok vilde heste med en oplagt reference til albummets titel. Billedets farver er mørke (grå/brune/sorte) med tv-billedet stikkende ud i blåt og hvidt.

Joni Mitchell-album
Album fra 1982
Dog Eat Dog

Dog Eat Dog er titlen på Joni Mitchells tolvte studiealbum (fjortende i alt), som blev udgivet i 1985. Albummet er musikalsk tæt på forgængeren, Wild Things Run Fast, med basis i en pop/rock-lyd og fortsat plads til eksperimenter som i den specielle "Smokin' (Empty, Try Another)", som er samplet af lyde fra en cigaretautomat (Joni Mitchell er kendt som inkarneret ryger). Teksterne til sangene berører ofte tidens aktuelle emner i midtfirserne som hungersnød i Afrika og det stigende forbrug af verdens ressourcer.

Numre 
Alle numre er skrevet af Joni Mitchell selv med mindre andet er nævnt.
 "Good Friends" (4:25)
 "Fiction" (4:14) – Mitchell, Larry Klein
 "The Three Great Stimulants" (6:11)
 "Tax Free" (4:19) – Mitchell, Klein
 "Smokin' (Empty, Try Another)" (1:43)
 "Dog Eat Dog" (4:41)
 "Shiny Toys" (3:27)
 "Ethiopia" (5:53)
 "Impossible Dreamer" (4:30)
 "Lucky Girl" (4:02)

Musikere 
Ud over sangen bidrager Joni Mitchell på albummet på klaver, keyboard, synthesizer samt med lydeffekter. Hun suppleres blandt andet af sin daværende mand Larry Klein (bas, keyboard, synthesizer mm.), Thomas Dolby (keyboard, synthesizer mm.), Michael Landau (guitar), Steve Lukather (guitar), Larry Williams (fløjte, tenorsaxofon), Wayne Shorter (tenor- og sopransaxofon), Jerry Hey (trompet, flygelhorn), Gary Grant (trompet, flygelhorn), Vinnie Colaiuta (trommer), Alex Acuña (trommer) samt Michael McDonald (vokal på "Good Friends"). 

Flere andre bidrager med kor eller vokal, herunder Don Henley, James Taylor og skuespilleren Rod Steiger.

Cover 
Forsiden af albummets cover er også denne gang taget fra et maleri af Mitchell selv. Motivet er et selvportræt, hvor hun strækker armene måske triumferende i vejret med et stort smil. Rundt om hende ses en flok forskellige hunde, der springer op med åbne gab – oplagt en reference til albummets titel. Farverne er generelt i retning af sort og hvid med Mitchell i en sort/hvidstribet jakke og med meget bleg hud (som hvis hun var meget stærkt belyst). En undtagelse er en af hundene, der er (unaturligt) rød, en farve, der også findes på Mitchells læber og teksten med kunstner og titel øverst på billedet.

Joni Mitchell-album
Album fra 1985
Rudolf Katz

Rudolf Katz (23. november 1895 i Falkenburg, Pommern – 23. juli 1961 i Baden-Baden) var en tysk jurist og politiker (SPD). Han var fra 1947 til 1950 justitsminister og fra 1948 til 1949 også uddannelsesminister i Slesvig-Holsten. Fra 1951 var han dommer ved den tyske Forfatningsdomstol, og domstolens vicepræsident.

Liv 

Katz var jødisk og gik på reformgymnasiet i Kiel. Han studerede jura fra 1913 til 1919, afbrudt af værnepligt under 1. verdenskrig, og tog efter krigen den juridiske doktorgrad. Fra 1924 til 1933 arbejdede han som advokat og fra 1929 også som notar i Hamburg-Altona. Fra 1929 til 1933 var han medlem af bystyret i Altona, og var 1932-1933 også talsmand for bystyret. Han meldte sig ud af den jødiske menighed i 1930, fordi han som socialist blev overbevist ateist. Under det nationalsocialistiske styre levede han i eksil, først i Frankrig og så i Kina. Fra 1935 opholdt han sig i USA, hvor han underviste ved Columbia University og var redaktør for den tysksprogede socialdemokratiske avis Neuer Volkszeitung. Han var også sekretær for German Labor Delegation in USA, det tyske socialdemokratiske partis eksilrepræsentation, og direktør for Rand School of Social Science og chef for tidsskriftet The New Leader. I juli 1946 rejste han tilbage til Tyskland, og begyndte at engagere sig i socialdemokratisk politik der.

Jurister fra Tyskland
Politikere fra SPD
Medlemmer af landdagen i Slesvig-Holsten
Gerhard Jessen

Gerhard Jessen (født 14. oktober 1885 i Slagelse, død 3. maj 1939 i Skovshoved) var en dansk skuespiller.

Han scenedebuterede som teaterskuespiller på Stavanger Teater i 1904 og var derefter engageret på forskellige norske og danske provinsteatre indtil han i 1911 kom til Det Ny Teater i København hvor han blev i tre årtier indtil 1931. Derefter blev han vært på Færgekroen i Tivoli, hvor han blev til sin død.

Gerhard Jessen filmdebuterede hos Nordisk Films Kompagni i 1911 ved hvilke selskab han efterfølgende medvirkede i omkring 20 stumfilm. Derefter indspillede han nogle film for en række andre danske filmselskaber og i 1923 instruerede han to film for filmselskabet Palladium.

Gerhard Jessen var gift med skuespillerinde Jacoba Jessen (1888-1978), som fødte ham sønnen Peter Jessen (1908-1996) som blev provinsteaterdirektør. Gerhard Jessen døde den 3. maj 1939 og ligger begravet på Ordrup Kirkegård.

Filmografi

Eksterne kilder/henvisninger 
 
 Jan Nielsen: A/S Filmfabriken Danmark. 
 

Stumfilmskuespillere fra Danmark
Personer fra Slagelse
TNA World Tag Team Championship

TNA World Tag Team Championship er en VM-titel for tagteams, der er ejet af wrestlingorganisationen Total Nonstop Action Wrestling (TNA). Titlen bliver primært forsvaret blandt TNA's tagteams. VM-bælterne blev introduceret i maj 2007 under en episode af TNA's ugentlige tv-program Impact!.

Historie 

Total Nonstop Action Wrestling blev grundlagt i maj 2002. Senere samme år fik TNA overdraget NWA World Heavyweight Championship og NWA World Tag Team Championship af National Wrestling Alliance (NWA), der er et ledende organ inden for wrestling. TNA blev i samme forbindelse officielt en wrestlingorganisation, der var medlem af NWA. I juli 2002 kronede TNA de første vindere af NWA World Tag Team Championship (i TNA's æra), og det blev A.J. Styles og Jerry Lynn, der blev TNA's nye verdensmestre. 

Der blev kæmpet om NWA World Tag Team Championship i TNA indtil maj 2007, hvor NWA annoncerede, at de ville afslutte deres aftale med TNA. Dermed kunne TNA ikke længere bruge NWA's VM-bælter. TNA introducerede derfor deres egne VM-bælter, TNA World Tag Team Championship. De sidste verdensmestre, mens TNA stadig rådede over NWA's titler, Team 3D, blev kåret som de nye verdensmestre i TNA. 

Wrestling
Universiteit Utrecht

Universiteit Utrecht er et nederlandsk universitet, der er beliggende i Utrecht. Det er et af de ældste universiteter i landet og med sine ca. 29.000 studerende et af Europas største. I flere rangeringer af universiteter er det placeret højt, bl.a. er det det 11. bedste i Europa.

Universitetet blev grundlagt i 1636.

Det består i dag af syv fakulteter: Humaniora, socialvidenskab, samfundsvidenskab, geovidenskab, medicin, veterinærmedicin og naturvidenskab.

Referencer

Eksterne henvisninger 

 Universitetets hjemmeside

Etableret i 1636
Universiteter i Holland
Utrecht